Τζέντα

Η Τζέντα () είναι η δεύτερη σημαντική πόλη μετά την πρωτεύουσα Ριάντ και ο κυριότερος λιμένας της Σαουδικής Αραβίας. Βρίσκεται στη δυτική πλευρά της Αραβικής χερσονήσου, στα παράλια της Ερυθράς Θάλασσας (συντεταγμένες 21° 50'Β, 39° 16΄,67Α), περίπου 90 χλμ. δυτικά της Μέκκας της οποίας αποτελεί το επίνειο. Έχει πληθυσμό 3,6 εκατ. κατοίκους.
 Ετυμολογία 
Τζέντα, σημαίνει στα αραβικά «η γιαγιά» γιατί σύμφωνα με την αραβική μυθολογία εδώ ήταν το μέρος που έπεσε η «γιαγιά» της ανθρωπότητας, η Εύα όταν έφυγαν από τον Παράδεισο. 
 Ιστορία 
 Προ-Ισλαμική περίοδος 
Ίχνη πρώιμης δραστηριότητας στην περιοχή μαρτυρούνται από ορισμένες γραφές που ανασκάφηκαν στο Γουάντι Μπρίμαν (αραβ.: وادي بريمان), ανατολικά της πόλης, και στο Γουάντι Μπόουεμπ (αραβ.:وادي بويب), βορειοδυτικά της πόλης. Το παλαιότερο χειρόγραφο που βρέθηκε στην Τζέντα χρονολογείται από την προ-ισλαμική εποχή.

Μερικοί πιστεύουν ότι η Τζέντα είχε κατοικηθεί πριν από τον Μέγα Αλέξανδρο, ο οποίος είχε μια ναυτική αποστολή στην Ερυθρά Θάλασσα, από ψαράδες που τη θεωρούσαν κέντρο από το οποίο έπλεαν προς τη θάλασσα καθώς και μέρος για χαλάρωση και ευημερία. Σύμφωνα με το Υπουργείο Χατζ, η Τζέντα έχει κατοικηθεί για περισσότερα από 2500 χρόνια.History of Jeddah. Ministry of Hajj. 

Οι ανασκαφές στην παλιά πόλη έχουν δείξει ως ότι η Τζέντα ιδρύθηκε ως ψαροχώρι από την Υεμενίτικη φυλή Κούντα'α, η οποία εγκατέλειψε την κεντρική Υεμένη για να εγκατασταθεί στη Μέκκα μετά την κατάρρευση του φράγματος της Μαρίμπ στην Υεμένη το 115 π.Χ.

 Περίοδος χαλιφάτων 
Άρχισε να έχει κάποια σημασία, από το 647 όταν ο χαλίφης Ουθμάν ιμπν Αφφάν τη μετέτρεψε σε λιμάνι της Μέκκας,- μοιράζεται και το ίδιο κλίμα μαζί της- αντί του παλιού που χρησιμοποιούνταν μέχρι τότε, του Αλ-Σουάιμπα (Al-Shoaiba), νοτιοδυτικά της Μέκκας. Έτσι χρόνο με τον χρόνο μεγάλωνε η σημασία της.
 Α' Παγκόσμιος Πόλεμος και το Βασίλειο των Χασεμιτών 

Κατά τη διάρκεια του Α' Παγκοσμίου Πολέμου, ο Σαρίφ Χουσεΐν μπιν Άλι κήρυξε μια εξέγερση κατά της Οθωμανικής Αυτοκρατορίας, επιδιώκοντας την ανεξαρτησία από τους Οθωμανούς Τούρκους και τη δημιουργία ενός ενιαίου αραβικού κράτους που εκτείνεται από το Χαλέπι στη Συρία έως το Άντεν στην Υεμένη. Ο βασιλιάς Χουσεΐν ανακήρυξε το Βασίλειο της Χετζάζ. Αργότερα, ο Χουσεΐν ενεπλάκη σε πόλεμο με τον Ιμπν Σαούντ, που ήταν ο σουλτάνος του Νετζντ. Ο Χουσεΐν παραιτήθηκε μετά την πτώση της Μέκκας, τον Δεκέμβριο του 1924, και ο γιος του Αλί μπιν Χουσεΐν έγινε ο νέος βασιλιάς.

 Αδελφοποιημένες πόλεις 

 20px Αγία Πετρούπολη, Ρωσία
 20px Άδανα, Τουρκία
 20px Αλεξάνδρεια, Αίγυπτος
 20px Αλμάτι, Καζακστάν
 20px Αμμάν, Ιορδανία
 20px Καζαμπλάνκα, Μαρόκο
 20px Καζάν, Ρωσία
 20px Κάιρο, Αίγυπτος
 20px Καράτσι, Πακιστάν
 20px Κούτσινγκ, Μαλαισία
 20px Κωνσταντινούπολη, Τουρκία
 20px Μάρι, Τουρκμενιστάν
 20px Μπακού, Αζερμπαϊτζάν
 20px Ντουμπάι, Ηνωμένα Αραβικά Εμιράτα 20px Ξι'αν, Κίνα
 20px Οδησσός, Ουκρανία
 20px Ος, Κιργιζία
 20px Ρίο ντε Τζανέιρο, Βραζιλία
 20px Σιμονοσέκι, Ιαπωνία
 20px Στουτγάρδη, Γερμανία
 20px Στρασβούργο, Γαλλία
 20px Ταϊπέι, Ταϊβάν
 20px Ταμπρίζ, Ιράν
 20px Τζακάρτα, Ινδονησία
 20px Τζοχόρ Μπάχρου, Μαλαισία
 20px Τύνιδα, Τυνησία
 20px Φιλιππούπολη, Βουλγαρία

 Δείτε επίσης 
Πανεπιστήμιο Επιστήμης και Τεχνολογίας του Βασιλιά Αμπντουλάχ

 Γκαλερί 

 Παραπομπές 

Εξωτερικοί σύνδεσμοι


Κατηγορία:Πόλεις της Σαουδικής Αραβίας